CELEX: 31986R3507
Language: el
Date: 1986-11-18 00:00:00
Title: Κανονισμός (ΕΟΚ) αριθ. 3507/86 της Επιτροπής της 18ης Νοεμβρίου 1986 που τροποποιεί τον κανονισμό (ΕΟΚ) αριθ. 1634/86 για λεπτομέρειες εφαρμογής του συμπληρωματικού μηχανισμού στις συναλλαγές για το ελαιόλαδο και τους πλακούντες που εισάγονται στην Πορτογαλία

Avis juridique important

|

31986R3507

Κανονισμός (ΕΟΚ) αριθ. 3507/86 της Επιτροπής της 18ης Νοεμβρίου 1986 που τροποποιεί τον κανονισμό (ΕΟΚ) αριθ. 1634/86 για λεπτομέρειες εφαρμογής του συμπληρωματικού μηχανισμού στις συναλλαγές για το ελαιόλαδο και τους πλακούντες που εισάγονται στην Πορτογαλία  

Επίσημη Εφημερίδα αριθ. L 324 της 19/11/1986 σ. 0008 - 0008 Φινλανδική ειδική έκδοση: Κεφάλαιο 3 τόμος 22 σ. 0053  Σουηδική ειδική έκδοση: Κεφάλαιο 3 τόμος 22 σ. 0053 

***** ΚΑΝΟΝΙΣΜΟΣ (ΕΟΚ) αριθ. 3507/86 ΤΗΣ ΕΠΙΤΡΟΠΗΣ  της 18ης Νοεμβρίου 1986  που τροποποιεί τον κανονισμό (ΕΟΚ) αριθ. 1634/86 για λεπτομέρειες εφαρμογής του συμπληρωματικού μηχανισμού στις συναλλαγές για το ελαιόλαδο και τους πλακούντες που εισάγονται στην Πορτογαλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (1), και ιδίως το άρθρο 7 παράγραφος 1,  Εκτιμώντας:  ότι ο κανονισμός (ΕΟΚ) αριθ. 1634/86 της Επιτροπής (2) προβλέπει ότι η Πορτογαλία ανακοινώνει στην Επιτροπή τις ποσότητες των προϊόντων για τις οποίες έχουν εκδοθεί πιστοποιητικά ΣΜΣ· ότι, ωστόσο, η υποχρέωση αυτή πρέπει να εφαρμόζεται σε όλα τα κράτη μέλη· ότι πρέπει ως εκ τούτου να τροποποιηθεί ο εν λόγω κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρήσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 του κανονισμού (ΕΟΚ) αριθ. 1634/86 αντικαθίσταται από το ακόλουθο κείμενο:  «Άρθρο 3  Πριν από τις 15 κάθε μήνα, τα κράτη μέλη ανακοινώνουν στην Επιτροπή τις ποσότητες των προϊόντων για τις οποίες έχουν εκδοθεί πιστοποιητικά ΣΜΣ κατά τη διάρκεια του προηγουμένου μηνός.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσης του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Νοεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 144 της 29. 5. 1986, σ. 20.